open-index/open-wikipedia-markdown huggingface dataset:
Sualihu Dandaawa Alhassan

Ba da dua **Alhassan Sualihu Dandaawa** nɛ fʋlʋnfʋk/nwadis ayi' la dadisim pii nɛ ayɔpɔi yʋma tʋsir nɛ kɔbiswai nɛ pisnii nɛ atan' la (February 17, 1983). O da anɛ Ghana pɔlitis nwɛ'ɛd ka lɛn an Seventh Parliament of the Fourth Republic of Ghana nid yinnɛ zi'e Karaga Constituency kanɛ bɛ Northern Region la nɔba zʋg dɔlnɛ National Democratic Congress ni.

## Mɛŋ bɛllim
Dandaawa anɛ Mɔr (Muslim) ka mɔr pʋ'a nɛ biig.

## O pinilʋg nɛ sakur yɛla
Ba da du'a Alhassan Sualihu Dandaawa nɛ  fʋlʋnfʋk/nwadis ayi' la dadisim pii nɛ ayɔpɔi yʋma tusir nɛ kɔbiswai nɛ pisnii nɛ atan' la (February 17, 1983). O yinɛ karaga, tɛŋ kanɛ bɛ Northern Region, Ghana nwa. O da keŋɛ Islamic University College kanɛ  bɛ Accra la, ani ka o da di'e o Bachelor of Business Administration kasɛta gbaʋŋ ka lɛ di'e degree in Banking nɛ Finance kasɛta gbaʋŋ yʋma tusa ayi' nɛ awai la ni(2009). O mɛ da lɛn keŋ Mouncrest University College, Kanda-Accra ka di'e bachelor of law degree kasɛta gbaʋŋ.

## Pɔlitis nwɛ'ɛb yɛla
Dandawaa anɛ ma'asim tiig na'adɔɔg (NDC) nid yinni. Yʋma tusa ayi' nɛ pii nɛ ayi' la ni(2012) o da nyi'a Karaga kʋk kanɛ an sixth parliament of the fourth republic la dolisnɛ NDC ka di.

## Tʋʋma
Administrative Assistant, Ministry of Foreign Affairs nɛ Regional Integration, Accra

Member of Parliament (January 7, 2013–January 7, 2021)

## Gbanvɛɛnsa
Suame Constituency

**Suame Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba. Suame da paasnɛ Kumasi Metropolitan district, amaa di yʋʋn anɛ municipal assembly bɛ Ashanti Region sʋʋlim, Ghana.

Naam kʋk la da pinilnɛ yʋʋm tusa ayi nɛ anaasi vɔɔtʋg la ni, saŋkan ka  Old Tafo-Suame constituency da pʋdigi an Old Tafo nɛ Suame constituency nam.

## Titɔdis
Li naam kʋk bɛnɛ Kumasi metropolitan assembly pʋʋgin ka li tɔd nɛ Tafo Nhyiaso, Afigya Kwabre South, Bantama.

## Labakʋda
Constituency la da pinilnɛ yʋʋm tusa ayi nɛ anaasi (2004)  la ni, ka li da kɛ ka constituency nam la kal nɔbigi yi kɔbisyi paae kɔbʋsyi nɛ pistan. 

## Wadmaannib

## Vɔɔtʋg

## Gbanvɛɛnsa
Subin Constituency

**Subin Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba.

Eugene Boakye Antwi an wadmaan nananna tis constituency la. O da zie nɛ wabʋg naadɔɔg la zug ka ba da lɛn gaŋ o ye o an wadmaan, nidib tusa pisnaasi, kɔbʋs wai nɛ atan da gaŋ o la zug. O da die naam la nɛ yi Isaac Osei onɛ da an wadmaan ka mɛ da anɛ wabʋg naadɔɔg nid.

## Gbanvɛɛnsa
Sule Agolisi

**Sule Agolisi** anɛ District Chief Executive tis Bawku West District bɛ Upper East Region, Ghana.

Mr. Agolisi anɛ onɛ zamis gbaʋŋi lalig ka da an PNDC District Secretary nɔɔr yinne tis dinɛ da an Bawku District la, ka da ziel nɔɔr ye ba yaa vɔɔt o ka o lieb wadmaani tis Bawku West District nwadis piinɛ ayi (December) vɔɔtʋg la ni, o na maal suoya ka gbaʋŋ zamisʋg yaŋi keŋ tuon ka nɔŋkanɛ pɛɛl district la ni la sie.

## Wadmaan nyaab
O da nya Maasim tiig Naadɔɔg naanyaab la bɛ Bawku West constituency la nɛ Mr. Cletus Avoka, ka pʋ dii. Vɔɔt la da bɛnɛ nwadisa ayuobʋ la dabpisi nɛ awai daar (29th June), Sapeliga bɛ Bawku West district.

O da yɛl ye, m na naal nɔɔr nɛ District Assembly, NGO's nɛ lʋgsieba nwɛnɛ Toende Students Union laas ligidi sʋŋ gbaʋŋ zamisʋg district la ni. 

O paas ye o na mɔ ka kɛ ka nidib wʋsa mɔr nɔɔryinne, ka ba wʋsa bɔɔdim na an ye ba nyɛ ka district la paam temmaalʋg ka keŋ tuon. O bɛlim Bawku West dim wʋsa ye ba sʋŋim ka vɔɔt o ka o na an sida sɔb, onɛ siedi o mɛŋ nɛ onɛ kʋ sua sieli ba nii amaa, o na tʋm tisi ba nɛ o suunr wʋsa.

Mr. Sule Agolisi da paam vɔɔt piswai nɛ anaasi (94) ka Mr. Cletus Avoka onɛ an wadmaani tis Bwaku West District la da paam vɔɔt kɔbiga nɛ pisi nɛ ayi (122 votes).

## Gbanvɛɛnsa
Suhum Constituency

**Suhum Constituency** bɛ nɛ Eastern region, Ghana ka Suhum an di teŋpʋʋg. Onɛ  yʋ'ʋn an constituency la wadmaan anɛ Kwadjo Asante. Ba da vɔɔt o dɔlisidnɛ New Patriotic Party (NPP) ka o di nɛ vɔɔt nam tusa pistan nɛ anaasi,nɛ pisnaasi nɛ awai ka lin paal ye o mɔr 64% gaadi o taaba la, ka da kilim constituency la wadmaan.

## Gbanvɛɛnsa
Suleman Adamu Sanid

**Suleman Adamu Sanid** (dʋanɛ November 13, 1970) anɛ Ghana pɔlitis nwɛ'ɛd ka an Wadmaani paas wadmaanib yikanɛ paasi ayɔpɔi la Ghana Republic kanɛ paasi anaasi la ni tis Ahafo Ano North Constituency sʋʋlim bɛ Ashanti Region la dim, o da zienɛ Wabʋg Naadɔɔg la, New Patriotic Party nid.

## On siiŋ siem nɛ o sakur yɛla
Suleman yinɛ Worikambo n bɛ Garu-Tempane District kanɛ bɛ Upper East region, Ghana la.  O da maali o WAEC Ordinary Level nɛ yʋma tusir nɛ kɔbiswai nɛ pisnii nɛ anii la ni (1988). O lɛn mɔr MBA kasɛta gbaʋŋ (Marketing) yi Central University kanɛ  bɛ Accra la; BA (History), University of Ghana - Legon yʋma tusir nɛ kɔbiswai nɛ piswai nɛ ayɔpɔi (1997). 

## Tʋʋma
Suleman da anɛ Manager tis Organizational Development and Management System bɛ Volta River Authority.

## Pɔlitis
Suleman anɛ Wabʋg Naadɔɔg la, NPP nid. Hali nɛ ban da gaŋ o ka o paas Wadmaanib yikanɛ paasi ayɔpɔi la Ghana Republic kanɛ paasi anaasi la ni, Suleman da paam vɔɔt kal tusa piinɛ anii nɛ kɔbisnii nɛ piswai nɛ anu (18,895) yi vɔɔt kal tusa pistan' nɛ ayɔpɔi nɛ kɔbisnaasi nɛ pisyɔpɔi nɛ anii pʋʋgin (37,478) dinɛ an pisnu nɛ yinne dual pii nɛ yinne kɔbʋg pʋʋgin (51.11%) gaad onɛ tial o ka an Maasim tiig Naadɔɔg, National Democratic Congress nid la, Kwasi Adusei onɛ paam vɔɔt kal tusa pii nɛ anaasi nɛ kɔbisnaasi  nɛ pisyɔpɔi nɛ awai (14,479) dinɛ an awai dual piinɛ ayuobʋ kɔbʋg pʋʋgin la (9.16%) yʋma tusa ayi' nɛ pii nɛ ayuobʋ (2016) vɔɔtʋg la ni. Ba da lɛn vɔɔt o yaas yʋma tusa ayi' nɛ pisi (2020) vɔɔtʋg la ni ka o keŋ paas wadmaanib yikanɛ paasi anii Ghana Republic kanɛ paasi anaasi la ni. O da paam vɔɔt tusa pisi nɛ yinne nɛ kɔbisnu nɛ pisnii nɛ yinne (21,581) dinɛ an pisnu dual pisyuobʋ nɛ ayɔpɔi kɔbiga pʋʋgin (50.67%) ka Maasim tiig, NDC nid la, Kwasi Adusei da paam vɔɔt kal tusa pii nɛ awai nɛ piinɛ atan' (19,013) dinɛ an pisnaasi nɛ anaasi dual pisyuobʋ nɛ anaasi kɔbʋg pʋʋgin (44.64%).

**Laasbanɛ ni ka o tʋm**

Suleman anɛ kʋkdaan nyaadɔli tis Local Government and Rural Development, O paas laaskanɛ gɔsid nɔŋ sier suoya la (Poverty Reduction Strategy Committee) ka lɛn paas Privileges Committee yaas.

## Mɛŋ bɛllim
Suleman mɔr pʋa nɛ biisa atan'.  O anɛ Kristo biig.

## Gbanvɛɛnsa
Sulemana Braimah

**Sulemana Braimah** anɛ Executive Director tis Media Foundation for West Africa (MFWA) lʋgʋr la. O da pɛ'ɛs lʋgʋr la nɛ 2010 yʋʋm la ni ka li nya'aŋ ka o yʋ'ʋn lieb tʋʋma kpɛɛm nya'aŋ pad bɛɛ Deputy Executive Director.  Kpɛʋŋ kaŋa ka o da mɔr hali ka yʋ'ʋn ti lieb Executive Director January 2014 yʋʋm la ni.

O lɛm anɛ Gbaʋŋ sɔbid tis ECOWAS Civil Society Platform on Transparency and Accountability in Governance (ECSOPTAG) lʋgʋr la ni nannanna; o anɛ  ninkanɛ pɛ'ɛs Executive Committee tis West Africa Civil Society Forum (WACSOF); o lɛm anɛ ninkanɛ pɛ'ɛs Steering Committee tis African Network of Free Expression organisations (AFEX) nɛ 2019 Eisenhower Global Fellow. Din yi 2011 ti paae 2015 la, ka o tʋmi an 13-member Governing Council tis IFEX, lʋgʋr kanɛ gilig dunia wʋsa bɛ Toronto, Canada ni.

## Gbanvɛɛnsa
Sulyman Ali Muntari

**Suleyman Ali "Sulley" Muntari** (du'am yʋʋm anɛ 27 August 1984) anɛ Ghana bɔɔl nwɛ'ɛd kʋdʋg onɛ da nwɛ'ɛd bɛ midfielder ni. O da bɛnɛ Italy bɛdigʋ, nwɛ'ɛdi tisid Udinese, Inter Milan, nɛ AC Milan.

O da mɔri baŋir bɔɔl nwɛ'ɛbin hali onɛ da an biig la,  Muntari pin'ili o nwɛ'ɛb la nɛ bɛ Ghana onɛ da bɛ Liberty Professionals ka naam pɛ'ɛs Udinese la dinɛ ka o da tɔlis anina yʋ'ʋn an yiiga tiim nwɛ'ɛd. O da nwɛ' gaad nwɛ'ɛb 150 tis Udinese ka di gɔɔlnam 9 ka naam  kɛŋi pɛ'ɛs English tiim yinne, Portsmouth nɛ English Premier League ni. O naam anina nɛ yʋʋm yinne bɛ Pompey ka mɛn da pɛ'ɛs tiim kani di ya'an bɛ FA Cup dinɛ bɛ 2007–08 ni.

O nwɛ'ɛb kani ka o da nwɛ' Premier League la ni nɛ FA Cup la ni da tis o suor ka o paam Inter Milan la ni kpɛn' bɛ 2008 ni. Saŋkani ka o da bɛ Internazionale la, o da sʋŋ tiim la ka ba paam he Champions League bɛ 2009–10 ni nɛ Serie A title dinɛ da bɛ 2008–09 ni nɛ 2009–10 ni nɛ bɛdigʋ sa.

Onɛ da bɛ international ni bɛ 2002 la, Muntari paami gaad kapnam 80 tis Ghana national team la ka ba da gaŋ o nɔɔr ayi' ye o pɛ'ɛs  Africa Cup of Nations nwɛ'ɛb la ni nɛ FIFA World Cups nam atan'. O da pɛ'ɛs Ghana U20 tiim bani ka ba da nɔki ba niŋ ayi' ni bɛ African Youth Championship nɛ FIFA U-20 World Cup wʋsa 2001 ni.

## O mɛŋ yɛla
O pitʋ Sulley Muniru, onɛ nwɛ'ɛd Russian Liga 1 la. December 2010 nii, Muntari di Ghana kpikpinkpin pʋ'a, Menaye Donkor ka ba mɔri biribʋŋ yinne. 20 June 2015 nii, ba da yɛl ye Donkor du'a ba bikpɛɛm la. 16 September 2020 nii, Donkor da lɛm yɛl ye ba biig kani dɔl la kenna, dinɛ ka GhOne TV da buosi baŋ la. Muntari anɛ Muslim amɛŋa.

## O tʋʋm la kanl

### Klabnam

### International

: *Scores results list the Ghana's goal tally first, score column indicates score after each Muntari goal.*

:

## Gbanvɛɛnsa
Suma

**Suma** anɛ zʋʋd kani an bʋnyɛ'ɛdir dinɛ ka ba diti di biili.  Ba taanɛ ku'od di kaŋa zin'ibanɛ ka nintaŋ bɛ bi'ela. Di anɛ ɔnbir zʋʋd ka dinɛ mɛr kpaam la zug ka di lɛm an kpaam zʋʋd. Dunia wʋsa suma ku'ob paamʋg da anɛ bɔtnam 44 million bɛ 2016, dinɛ ka China da mɔr 38% yi dunia la wʋsa bɔtnam la wʋsa kanl. 

## Suma tʋʋm
Nidib ɔnbid suma nyɛt malisim ba ya'a gɔsidi ba bɔɔdim sinni ka ɔnbid. Suma mɔr bɔɔdim bɛdigʋ ninsaal daar wʋsa bɛllim ni. Kɔmpeni namin, ba mɔr suma maan kpaam, zɔm, sumbɛɛnr, daam nɛ tɔɔfinam wʋsa.

Suma nyɛ'ɛdi nya' ni ka di faan la ka ba mɔri tisid bʋnkɔnbid ka di yʋ'ʋr an sumkpin. Di anɛ ʋʋnyaama. 

## Gbanvɛɛnsa
Sunyani East Constituency

**Sunyani East Constituency** anɛ wadmaan constituency kanɛ bɛ Bono Region sʋʋlim, Ghana. Onɛ an wadmaani tis constituency la nannanna anɛ Kwasi Ameyaw-Cherimeh.

## Wadmaan nananna
Kwasi Ameyaw-Cherimeh an wadmaani tis Sunyani East constituency. O da zienɛ Wabʋg Naadɔɔg, New Patriotic Party (NPP) nɔba zug ka da di vɔɔtʋg la, nɛ vɔɔt tusa piinɛ ayi, kɔbiswai nɛ pistan nɛ anu (14,935) ka da lieb sʋʋlim la wadmaan. O da die Henry Mensah, onɛ da zie constituency la nɔba zug 4th Republic parliament la tis NPP.

## Gbanvɛɛnsa
Super Sport United Football Club

**Super Sport United Football Club** (ka bɛdegʋ buon ye SuperSport) anɛ South African professional football club kanɛ bɛ Atteridgeville, Pretoria bɛ Gauteng sʋʋlim. Team la nwɛɛd Dstv Premiership ni. Ba buon United ye Matsatsantsa a Pitori di sʋŋidib la sʋʋgin. Ba ɛɛnti nwɛɛdi ba yin maknam nɛ Lucas Moripe Stadium bɛ Atteridgeville.

## Labakʋda
Supersport F.C. anɛ kilab kanɛ ka SuperSport, banɛ an South African group of television channel la sʋʋe.

Ba da buon kilab la ye Pretoria City. M-Net da da City yʋʋm tusir, kɔbiswai nɛ piswai nɛ anaasi la ni (1994). M-Net da paam suori yi National Soccer League ka tiak kilab la yʋʋr.

Kilab kla anɛ professional football team kanɛ nwɛɛd Premier Soccer League nɛ youth academy team banɛ bɛ SuperSport United Youth Academy ka nwɛɛdi ba SAFA structures.

Ba yin maknam nwɛɛdnɛ Lucas Moripe Stadium bɛ Atteridgeville, Pretoria, amaa nananna kilab la yʋʋn vɔɔt ye ba nwɛɛ ba maknam bɛdegʋ Peter Mokaba Stadium bɛ Polokwane.

Kilab la youth academy an bʋnsʋŋ ynne teŋ la ni. Banɛ naae sakurin la sieba anɛ Daine Klate, Kermit Erasmus, Ronwen Williams babatan la wʋsa yinɛ Port Elizabeth nɛ Kamohelo Mokotjo. Ba wʋsa da nwɛ tis English Premier League kilab kanɛ an Tottenham Hotspur la nɛ Dutch kilab kanɛ an Feyenoord.

## Zunor
**Yin nyaab**

**Premier Soccer League**

Winners (3): 2007–08, 2008–09, 2009–10

Nedbank Cup

Winners (5): 1999, 2005, 2011–12, 2015–16, 2016–17

Telkom Knockout

Winners (1): 2014

**MTN 8**

Winners (3): 2004, 2017, 2019

Sparletta Cup

Winners (1): 1995

Second Division

Winners (1): 1995

## Coach kʋda
Shane McGregor (1998–99)

Bruce Grobbelaar (1999–01)

Pitso Mosimane (1 July 2001 – 30 June 2007)

Gavin Hunt (1 July 2007 – 28 May 2013)

Cavin Johnson (19 June 2013 – 29 August 2014)

Kaitano Tembo (29 August 2014 – 3 September 2014)

Gordon Igesund (3 September 2014– 27 January 2016)

Stuart Baxter (27 January 2016– 30 June 2017)

Eric Tinkler (1 July 2017 – 2018)

Kaitano Tembo (2018 - 12 April 2022)

Andre Arendse (interim, 12 April 2022 - July 6, 2022)

Gavin Hunt (7 July 2022 - present)

## Kilab tʋʋma
Most starts:  Ronald Lawrence 224 (including Pretoria City matches)

Most goals:  Bradley Grobler 58

Most capped player:  Dennis Masina

Most starts in a season:  Siboniso Gaxa 47 (2004–05)

Most goals in a season:  Glen Salmon 16 (1998–99) (previous record: George Koumantarakis 14; 1997–98)

Most tackles in a season: Shandukani Mabudu[Development player] (2017 GDL)

Record victory: 9–0 v  Red Star Anse-aux-Pins (19 March 2005, CAF Confederation Cup)

Record defeat: 0–5 v  Arcadia 7 April 1990, NSL

## South African Premier Division
2022–23 – 3rd

2021–22 – 8th

2020–21 – 5th

2019–20 – 5th

2018–19 – 6th

2017–18 – 7th

2016–17 – 5th

2015–16 – 8th

2014–15 – 6th

2013–14 – 5th

2012/2013 – 6th

2011/2012 – 3rd

2010/2011 – 7th

2009/2010 – 1st

2008/2009 – 1st

2007/2008 – 1st

2006/2007 – 6th

2005/2006 – 7th

2004/2005 – 4th

2003/2004 – 3rd

2002/2003 – 2nd

2001/2002 – 2nd

2000/2001 – 8th

1999/2000 – 10th

1998/1999 – 8th

1997/1998 – 14th

1996/1997 – 9th

## Coach nam

## Banɛ nwɛɛd nananna
*Din yi 13 August 2022*

## Gbanvɛɛsa
Sylvester Tetteh

**Sylvester Tetteh** (du'a 7 July 1977) la anɛ Ghana Politiks nwe'ed. O anɛ Parliament nidi paas 8th parliament of 4th Republic of Ghana la ka zi'en tis Bortianor-Ngleshie Amanfro sʋ'ʋlim n bɛ Ga South teŋin Greater Accra Region of Ghana la. O daa anɛ Chief Executive Officer kʋdʋgʋ tis National Youth Authority (NYA) la.[1][2][3]

## Yiiga Bɛlim nɛ Tʋʋma
Tetteh anɛ onɛ ka ba da du'a o 7 July 1977. O yitnɛ Old Ningo. O anɛ onɛ keŋ naae Regent University College of Science and Technology la. Ani ka o paam kasɛta gbauŋ kanɛ an Bachelor of science marketing la Yʋʋm tusa ayi (2010) nɛ piiga la ni.[4]

Yʋʋm tusa ayi nɛ piina awai la ni, ba da n gaŋi o ka o an Chief Executive Officer of National Youth Authority (AYA) ka o nyɔdig Mr. Emmanuel Sin-nyet Asigri, onɛ ka ba da di'e o kpeŋ la bɔzugɔ o da kɔ' wada.[6]

## Politiks Yɛla
Tetteh anɛ onɛ paas Wabʋg paati ta la ni. Yʋʋm tusa ayi nɛ piina ayi(2012) nɛ yʋʋm tusa ayi nɛ piina ayuobo la ni Ghana ginl vootʋg la, o da zi'enya ka pʋ paam linɛ an Ningo-Prampram sʋ'ʋlim kʋk la nɛ on da nya'and nɛ si'eba banɛ an Enoch Teye Mensah nɛ Samuel Nartey George Ma'asim Tiig nidib la.[7][8]

Yʋʋm tusa ayi nɛ pisi la Wabʋg na'adɔɔg (NPP ) Parliament primaries saŋa la, Tetteh da yi Ningo-Prampram sʋ'ʋlim la keŋ Bortianor-Ngleshie Amanfro, zi'igkanɛ ka o da bɛ. O da di na'am la ka bas Habib Saad onɛ mɛ da nya'and nɛ o.[9][10][11] O da di nya'an Ghana vootʋg saŋa la.[12][13]

## La'asʋg Nam (komittee)
O zi'e nɛ an Vice Chairperson nɛ Communication la'asʋg kpeem nɛ Local Government nɛ Rural Development la'asʋg kpeem.[14][15]

September nwadig la yʋʋm tusa ayi nɛ pisi nɛ yinne la ni, President Nana Akuffo-Addo da gaŋ o ka o an Board chairman tis General Enterprise Agency la.[16][17]

## Mɛŋ Bɛlim
O anɛ Kristo pʋʋsʋm nid.

## Gbanvɛɛnsa
Sɔb Biela

Sɔb Biela:
Vawol nam:
Aa, Ee,Ɛɛ, Ii, Oo,Uu, Ɔɔ,Ʋʋ, Ŋŋ

Konsonan nam:
Bb,Dd,Ff, Gg,Hh,Jj,Kk, Ll, Mm, Nn, Pp, Q₵,Rr, Ss, Tt, Vv, Ww, Yy, Zz, Kp, nw, gb.
Sɔlim Gima

Ntu'u ka li? Tisim ka m di ka kpi. Ntan'aŋa? Pu'anya'aŋ zɔ kuŋa-kuŋa sɔn'o tan lɔb nya'aŋa. Ntiin? Fʋ sa keŋi fʋ sabua yin ti vɔl zɔm kpigila anii. Mbʋnya'aŋ kʋdʋg zi'esid? Fʋ nɔɔr la sɛk mam bin nyɛ'ɛsid. Ntirikitititia? Nɔba yaa wʋ lɔŋ gbɛya. Mbʋdibʋg yɔɔrɛ? Tʋmkpɛ-tʋmkpɛ yaae na'am zuurɛ.
Sɔlim gima

Ntu'u ka li? Tisim ka m di ka kpi.
Ntan'aŋa? Pu'anya'aŋ zɔ kuŋakuŋa sɔn'o tan lɔb nya'aŋa.
Mbunya'aŋ kʋdʋg zi'esid? Fu nɔɔr la siak mam bin nyɛ'ɛnsid. 
Ntiin? Fʋ sa keŋi fʋ sabɔɔ yiri ti vɔl zɔɔm kpigila anii.
Sɔlima: Asumbul nɛ Ayalsuŋ

Asumbul ya'an da bɛ ka daar yinnɛ ka o duoe zaamnɔɔre zaŋi o gɔŋʋ keŋ siind taabʋg. On paae tɛ'ɛgin la, ka nɔki o nu'ugu tʋm tiyɔkun la ka tɛ'ɛg la gban'e o nu'ug la, ka o bu'os ye. Anɔ'ɔnɛ gban'e m nu' ugɔ, ka li lɛbis ye, mana Ayulugum lɔb, ka o yɛl ye, o yulugum lɔb ka o gɔsɛɛ, ka tɛ'ɛg yulugu fuu bas puabpi, ka o duoe zɔɔ kuli yɛli o pua nɛ o biis.

On baŋi ala la, daar woo ka o ma'ad sian'ar bunkɔnbidi ken. O ya'a wa'ae la, o zaŋidnɛ piim banɛ mɔr yabidi m paae sɛɛli sɛɛl tɛ'ɛg la gbinin, ka ma'a o ka o dʋʋ tum tiyɔkun la ka tɛ'ɛg la gban'e o nu'ug. Ka o bu'os ye ano'ɔnɛ gban'e o nu'ugɔ, ka tɛ'ɛg la ye, onɛ Ayulugum lɔb. Ka o ye, alaa, o yulugum lɔb ka o gɔs. Ka tɛ'ɛg yulugu lɔb piima zug sagiliga ka o kpi ka Asumbul zaŋi kul ka on nɛ o pʋ'a nɛ o biis dʋgi ɔnb. on niŋidi ala, ka Ayalsʋŋ mɛ ti baŋ o yam la.  

Ka daar yinnɛ, ka o tum buoli Ayalsʋŋ ye o kena, ka ba keŋ zin'isi'a, ka yɛl o ye ba kem ka siind bɛ kpɛ taab. Ka Ayalsʋŋ ye atɔ, ye ba kem. Ban keŋ la, Asumbul ya'an zaŋi o piima la nɛ n paae sɛɛli-sɛɛl tɛ'ɛg la gbinin gilig, ka naam teŋin pa'ali Ayalsʋŋ tiyɔk la, ka ye o dʋm tʋmi anina n taab siind la na ka ba di, ka on lɛɛ zi'e teŋin. Ka Ayalsʋŋ dʋʋ nwɛ' pip-pip-pip-pip n gilig tiyɔk la ka ye mam pʋ nyɛɛ, mam pʋ nyɛɛ. Ka Asumbul tiesi bigis ka ye o gɔsim sʋʋŋa. Ka Ayalsʋŋ lɛm niŋi ala nɔɔ, ka ye mam pʋ nyɛɛ, mam pʋ nyɛɛ. Ka Asumbul sʋnf pɛlig ka o tam piima la ka o sɛɛli-sɛɛl la yɛla, ka kpɛlim dʋʋ agɔla ye o pa'ali Ayalsʋŋ, on tiel nu'ug tiyɔkʋn la, nu'ug on fanrid li kpɛn' tiyɔkʋn la ka tɛ'ɛg gban'e. Saŋkan ka Asumbul yʋ'ʋn sunni gɔs piima la n sɛ tɛ'ɛg la gbinin la ka buoli Ayalsʋŋ yɛl o ye, o gɔsim tɛ'ɛg la gbin la n fʋosi-fʋos linnamɛ sɛ sabila-sabila la n lɔb lalli sa. Ka Ayalsʋŋ ma'a ianki nwɛ' pip-pip-pip-pip n gilig tiig la gbin wʋsa wʋsa ka yɛl Asumbul ye, ‘mam pʋ nyɛɛ, mam pʋ nyɛɛ. Anina ka Asumbul nu'ug mun'oe ka o tansi tʋ' Ayalsʋŋ ye, zulammir, zupi'igilif, zubu'arʋg fʋ pʋ nyɛtaa? Fʋ pʋ nyɛ ban sɛɛ-sɛɛ ya?

Ka li yʋ'ʋn wʋmi Asumbulli galis ka o gʋ'ʋŋi bu'os baanlim ye, anɔ'ɔnɛ gban'e m nu'ugɔ? Ka tɛ'ɛg lɛbis ye, mana Ayulugum lɔb. Ka o lɛbi an baanlim, ka li nyaŋ o galis, ka o ye, atɔ', ka yulugum lɔb ka m gɔsɛɛ. Ka o yulug o fuu – piima zug sagiliga, daar sa ka Asumbul pʋn kpi.

Ka Ayalsʋŋ yɛl o ye, baaga nwa, ka mɛ pi'ig o n paae maal zɛɛnd ka on nɛ o pua nɛ o biis mɛ di.

Lin ka ba ye, fʋ ya'a su'a maal siel, ba mɛ na su'a baŋ la.
Sɔlima: Da Basi Fʋ Tʋʋm Kʋdirɛ

Azaŋku'ari n da bɛ. Ka daar yinne ka o yɛli o yidim ye, dʋnna, on na keŋ makka mɛn. Ka ti'ebi o la' ad wʋsa n gban'ɛ o suori n keŋ paae makka la ni. Ani ka ba pa'al o si'elnam nɛ yɛla pamm fʋn na tʋm si'el, nɛ fʋn kʋ tʋm si'el wʋsa. Ba yɛl o ye, fʋ ya'a keŋ makka, fʋn da lɛm zuu, da kʋʋ, da sa'ami fʋtiraan sʋnfɔ. Ka kaal yɛla pamm pa'al o, ye o kulim ka da tʋm lini wʋsa a tʋʋmbɛ'ɛd buudi kɔtaanɛ. Ka Azaŋku'ar ye o wum pa'ala nɛ sa'ala la wʋsa, amaa o siak ya ka na dɔlisi li suor dɛdɛ ka paami o mɛŋ mɛn.

Azaŋku'ar zamisi ala ka li saŋa ti paae ka ba bas o ka o liebi Alaazi n kul na bɛɛ o yin. Ka o kpi'es nɛ o zuanam nɛ o sabuos, nɛ o dienam nɛ o dakiis, ka sieba yi lalli nɛ yamma wʋsa n kena pʋ'ʋs o. Nidib wʋsa keŋ pʋʋs o, ka Abʋʋg ma'a pʋ kɛŋɛ, dinɛ aan Abʋʋg pua ye, li pʋ malisa, ye o sid la mɛ kem pʋ'ʋs o. Ka o sid la ye, mɛɛ o mi' ye Azaŋku'ar pʋ nyɛti ba nifɔ, ye daasi'erɛɛ o nam pʋ basi o Bʋ-ɔnbir la. Ka o pua yɛl o ye, o kem, ka o ye atɔ, ka sid due n wa'ae.

Abʋʋg keŋ ti tu'ae samanin la ka o ya'am iank, on paae la, o labinɛ kʋkpɛŋ sa ka sɔnsig ka Azaŋku'ar siak tɔɔtɔ ka laki gɔs o pid o. Ka siak ye nambaa, ka pʋ'ʋs o ye nɛ o ken-ken, ka Abʋʋg mɛ siak. Ka Abʋʋg yʋ'ʋn bɛ kʋkpɛŋ sa ka bu'os o ye, o wum ye o keŋ makka ka kul na lin ka o mɛ kena ye o pʋ'ʋs o, nɛ o zugsʋŋ. Ka Azaŋku'ar ye asida, ye ba sid daa paae ka ba pa'aliba yɛla pamm amaa ka lɛɛ yɛli banɛ ye, Fʋ ya'a mɔri fʋ tʋʋm kʋdir, fʋn da basi lii, ka ɛnrid bi'el-bi'eli n kennɛ Abʋʋg baba, ka Abʋʋg mɛ kia'asid bi'el-bi'eli n bɔɔd zuaa, Li pʋ yuugɛ, ka Azaŋku'ar dam bab-bab ye o gban'e Abʋʋg sansi'a la, ka Abʋʋg mɛ kpɛlim dam bab-bab m gban'e  o yisuore n zɔɔ kul. On kʋlim zɔɔ paae la, o pʋ nyɛɛ o pua nini ayi'i. Ka ba ʋk taaba nɛ tʋ'ʋd pamm, ka o yɛli o pua ye, o pa'a pʋn ye o kʋ keŋɛ ka onɛ zan'as, ye o nɔba ya'a pʋ kpieminɛ, anwaa on pʋn kpiin sa. Ka kpɛlim sa'ali o pua nɛ o biis ye ba baŋimi ba mɛŋ nɛ Azaŋku'ar ba guaan pʋʋgin.

Ala ka Abʋʋg nɛ Azaŋku'ar pʋ la'amid taaba la.
Sɔlima: Apʋzɔt Yɛl

Dau da bɛ mɔri o biribiŋ, ka biig la yʋʋr buon ye Apʋzɔtyɛl. O saam la biig da anɛ Apʋzɔtyɛl ma'aa. Ka daar yinne ka biig la nɛ o saam zin'i sɔnsid. Ka biig la ti yɛl o saam ye, on pɔya, ye on zin'i nwa, ye o ya'a ti kpi daasi'er, ye onɛ Apʋzɔtyɛl ye o kɛnɛ ka ba kʋk o nɛ sian'anaaf iill ka ba nyaan mum o. Ka o saam ye o tʋbisim ka li kis, ka ba pʋ yɛti alaa, ka o zan'as, ka ye onɛ yɛlɛ, ka li anɛ sɔ'ɔ yɛlii tis o bɛɛ?

Ka li bɛɛ bɛ, li pʋ paae nwadisa atan'a, o saam on vɔn' o kpiya. Biig die o saami digil ka nidib la'as na, ka o yɛli ba ye, o daa pɔnɛ nɔɔri zi'el ka o saam nam voe ye, o saam ya'a ti kpi ka o pʋ kʋk o nɛ sian'anaaf iilɛ, ba kʋ mum oo, dinzugɔɔ, ba mɔdigim ka li sɔb ka o keŋ mɔɔgin n kʋ na ka ba kʋk o ka ba nyaan mum o.

Ka zaam ma'ae ka o yi mɔr ken n ti paae mɔɔg sʋʋgin sa, kpikpalig gbinnin zin'ikan ka sian'aniigi la gbɛɛnd la.    O paae tiigin la zaŋi o duori ti'il tiig la ka dʋʋ agɔla ya'ae baanlim, ka li sɔbi yuug bi'ela ka o sin ka nan kpɛlim ya'ae baanlim.

O ti nyɛnɛ sian'anaaf onɛ mɔr iil yiuŋɔ paana nyɛ duor la ka bu'os tiig la ye, Kpardaana, anɔ'ɔnɛ ti'il duor la, ka Kpardaan ye onɛ ka ba buon o ye Apʋzɔtyɛl la, onɛ ti'il duor la, ka o ye, atɔ, ti zan'a na nyɛɛ Apʋzɔtyɛl mɛŋim zina, ka gaadi keŋ digin. Ka iila ayi daan paana nyɛ duor la ka bu'os illyiuŋdaan la ye illyiuŋdaana, anɔ'ɔnɛ ti'il duor la, ka illyiuŋdaan ye on bu'osi Kpardaan ka Kpardaan, ye Apʋzɔtyɛli ti'il duor la, ka o ye atɔ, ti zan' na nyɛɛ Apʋzɔtyɛl mɛŋim zina, ka mɛ gaadi keŋ digin.

Ba da kennɛ ala, ka onɛ paasi atan' kena bu'os ka digin, ka anaas-daan kena bu'os ka digin, ka nu-daan kena, ka ayuobu-daan kena, ka ayɔpɔi-daan kena, ka anii-daan kena, ka awai-daan kena, ka piiga-daan mɛ yuolim paana nyɛnɛ duori ti'i kpikpalig, ka o bu'osi, awai-daan, ye anɔ'ɔnɛ ti'il duor la? Ka awai-daan pin'ili kaan ye, mam bu'osi anii-daan, ka anii-daan bu'os ayɔpɔi-daan, ka ayɔpɔi-daan bu'osi ayuobu-daan. Ka ayuob-daan bu'osi anu daan, ka anu-daan bu'osi anaasi-daan, ka anaasi-daan buosi atan-daan, ka atan buosi ayi-daan ka yi-buosi ayinne-daan ayinne-daan bu'os Kpardaan, ka Kpardaan ye Apʋzɔtyɛli n ti'il du'or la, ka o yɛl ye, atɔ, ti zan'a na nyɛɛ Apʋzɔtyɛl mɛŋim zina, ka gaadi ba wʋsa wʋsa teŋsʋkʋ digin gantalaam. Ka Apʋzɔtyɛl mɔdig ka ba wʋsa gbisi ma'ae ka ba sɔ'ɔ sɔ pʋ lɛn nɛi la ka o niŋ sigib-sigib n signa zaŋi o duor la n niank baanlim n kpɛn' niigi la sʋʋgin n nwɛ onɛ mɔr illa piiga la illa fʋki  zaŋi zɔɔ kpɛn' mɔɔg ka niigi la wʋsa wʋsa va widig yaaŋ-yaaŋ, ka Apʋzctyɛl zɔɔ kpɛn mɔɔg, ka ba niŋo ieb pira mɔɔgin la maki gʋʋŋ. Ka Apʋzɔtyɛl mɔr iila la zɔɔ paae yir ka li wʋm banɛ bɛ yin la, ka mɛ wʋm o  hali. Ka ba yʋʋn zaŋ iila la n kʋk o saam la ka nyaan mum o.

Ala zug ka ba ye, fʋ ya'a ye fʋ maal si'el ka fʋ saam pʋ siakɛ fʋn siakimɛ o nɔɔr, ka li ya'a kaa alaa, o yaa ti kpi, asɛɛ ka fʋ niŋi li bʋn ka li nyaan maalif sʋʋŋa la, ka ya'a ka'a alaa li tune sa'amif, ka san'auŋ kan mɛ ka'a sʋ'ʋm.
Sɔlima: Ninkʋʋdiba Atan' Yɛla

Dapa atan' n da bɛ. Ba da anɛ dapkanda sʋ'ʋŋa. Ka daar yinne ka ba la'asi zin'ini gban'ɛ ye ba duom bɔ daalim la'ad, linɛ an kpana nɛ tiraad nɛ mali ka ba ya'a nyɛ sɔ' ban kʋ.

Ba gilig nɛ ala nwadisa atan' nɛ dabisa tan' ka pʋ nyɛ nidi kʋʋ. Ka kpɛlim mɔr ken nɛ ken. Daba anu daar ba nyɛ nɛ si'eli zi'e lallisa sabili wʋʋ nidnɛ, ka ba kpɛɛm la ye ba kem kʋʋ o sɔba, ye o sɔb ya'a pʋn tun'e ka mɔre laʋksia'a wʋsa ba na nyaŋi kʋʋ o. Ka oŋa giŋid kpɛ, ka oŋa giŋid kpɛ, ba ti keŋ paae nyɛ ka li ka'a nida, ka anɛ bɔtʋ ka ligidi pɛ'ɛl ma'aa ma'aa. Ka ba ye, aatɔ, ka nannanna nwa, ti ye ti niŋ ligidi nwa wala? Ka ba ye, ba na pʋdignɛ. Amaa ka ye li nar ka ba yis ligidi la n keŋ da'a daam na nu yiiga ka paam paŋi nyaan pʋdig ligidi la. Ka yis ligidi la bi'ela ye biig la kem da' danyʋʋr na ka ba nu.

Biig la keŋ la, o tɛn'ɛsi o pʋtɛn'ɛrin on na niŋ si'em kʋ banɛ kpɛlimi anina la ka vaae ligidi la wʋsa n sʋ'e. O yɛli o mɛŋ ye, o na da' nɛ daam la ka bɔ tikʋʋdim n lɔs daamin la n paae tisi ba ka ba nuu kpi ka o sʋ'oe ligidi la wʋsa. Ka sid da' daam la ka bɔ tikʋʋdim n lɔs.

Zi ka nidib ayi la kpɛlim la, ba mɛ gban'ɛnɛ ye ba kʋ biig kanɛ keŋ daam la da'ab la ka mɛ sʋ'oe ligidi la. Biig la n mɔr daam la paa na la, ka oŋa kiak kpɛ, ka oŋa kiak kpɛ, n kia o kʋ ka yʋʋn zaŋ daam la nu nwan-nwan. Li pʋ yuugɛ, ka ba wʋsa mɛ kpɛlim kpi zin'ikan la nɔɔ ka ba sɔ'ɔsɔ' pʋ nyaŋi paam la'af baa yinne mɔri kuli ba yaanɛ.

Din ka Kusaas ye fʋ ya'a tɛn'ɛs bɛ'ɛd bɛɛ gban'e ye fʋ tʋm bɛ'ɛdi tisi fʋ tiraan, fʋn baŋim ye fʋ maanɛ fʋ mɛŋ la.
Sɔlima: Pua' Paadif Nɛ

Akɔra da bɛɛ mɔr ligidi pamm ka Asumbul mɛ bɛ ka nɔŋ mɔr o. Daar yinne ka Asumbul isigi keŋi Akɔra yir ye o bɔɔdnɛ ligidi ye o pɛ'ɛŋ, ka Akɔra pʋ ki'isɛ ka pɛ'ɛŋ o ligidi la. Ka li yuug hali ka Asumbul pʋ yɔɔ, ka Akɔra sʋnf pɛlig ka o isigi keŋ Asumbul yin ye o bu'os o sam la. O paae ya ka li nam pʋ nie naae ka Asumbul nam pʋ yi gbɛɛmin naa ka o sɔnsig ka o yina n uungi o nindaa ka yina n pʋ'ʋs o ken-ken. Ka Akɔra yɛl o ye, o sam la ka o kena ye o di'e, ka o ye awoo, ka lɛɛ ye, amaa, on nam pʋ nyɛɛ, ye o kulim ka o lɛdigi ia ligidi la. Ka Akɔra ye, on kun la, o ya'a ti lɛb daasi'er na ka pʋ lɛm nyɛɛ, o mi on na niŋ o si'em, ka lɛbi kul, ka zi'el o ye daar o na leb na.

Ka bɛug nie Asumbil isigi zaŋ o zan'anɛ yii kpɛn' mɔɔgin niŋ ieeb tap n ti keŋ nyɛ ka kɔɔʋng kpii ɔdig ka nya'al kɔnba nɛ o iila ka li kpɛlim nan dig sʋga. Ka o kpɛ'ɛŋ o mɛŋi vaae li wʋsa wʋsa paae o samanin n maal sʋ'ʋŋaa digil.

Haya, ka daar la paae, ka Akɔra lɛn lɛb ye o bu'os o sam la yɛla. Ka Asumbul pʋn dɛŋi yina n dɛll o dala ni samanin, ka o sɔnsig ka Asumbul siak ka pʋ'ʋs o ye o kenken. Ka Akɔra siak ka nyɛ ka kɔɔʋng la kɔnba nɛ iila la dig la, ka o nan gi'ig ka pʋ bu'os o sam la. Ka Asumbul yʋ'ʋn pin'ili yɛti Akɔra ye, on di nɛ tiim, ka daa dii Akɔɔʋng sam ka o ken daar woo bu'osid o sam la yɛla, ka on sʋnf pɛlig, linɛ an on kpɛn yɛl o ye, Pua'  nannanna, nannanna nwa, ka o kpi ka o kɔnba nɛ o iila nwa dig la. Ka yɛli Akɔra ye o zin'i ala ka o kpɛn' zakin la'aŋ o tabaruk ka yina, ka o lɛdigi zin'i. On kpɛn' la'aŋ tabaruk la n nuti yi ti paae yaŋirin la ka taba fʋrigi kpɛn' o nɔɔrin ka o fʋoi tabaruk la nɔɔrin ka yit samanin la ka tʋbis taba la yis o nɔɔrin ye Pua' la, ka Akɔra tɛn'ɛs ye o tiim la la ka o ya'an niŋ, ka kpɛlim va' babab ka yɛl ye, Pua'  pʋ paadi ma, ye fʋ nyɛ ka m bu'os sam la nɛ bɛɛ? Ka Sumbul mɛ kpɛlim dɔl ka yɛt yee, Pua' paadifnɛ, ka on mɛ zɔt ka yɛt yee Pua' pʋ paadima. Ka kpɛlim zɔɔ kul ka pʋ lɛm lɛbi bu'os sam la ya'asɛ ka li kpi.

Lin ka ba ye Asumbul mɔr yam hali la.
Sɔlima: Yiwiaa Kul Kpi'im

Puasadire da bɛ an yiwiaa, ka dap bɛdegʋ kennɛ li'ad, ka o ye on nam pʋ nyɛ onɛ kpɛn' o ya'am, ye banɛ ken la wʋsa wʋsa anɛ balɛrid.

Daar yinne, ka kpi'im naan yaugin yina giligi sɔs saalim. O sɔs nɛ saalimɛn, nɛ ma'antirauŋ, nɛ tɛ'ɛg vaandin tua ba gɛndigi bʋlig o mɛŋi lɛbi saalim bɔl-bɔli vɛnl hali an dasaŋ pɔl, ka zaam ma'ae ka o keŋ yiwiaa la yir. On paae sɔnsig la, ka dap siak, ka pʋʋs o ken-ken, ka o mɛ siak ka zin'in. Ka ba buol ye ba mɔr ku'om na tis saan, ka bipʋŋ la tʋʋg ku'om mɔri yina. On kʋlim yina n nyɛ dasaŋ la, o ya'am kpɛn' o nɛ, ka o pʋ'ʋs o ka tis o ku'om la ka lɛbi kpɛn yɛli o ma ye on nyɛɛ o sid zina, ye tiim kae on kʋlim dɔll o nɛ yʋʋŋa kun ka li lɛn ka'a ye anwa nɛ nwaa.

Ka tua pulisi dʋg zɛnki'ima n mɔn sa'ab sʋ'ʋŋaa tis o ka o dii naae. Ka bipʋŋ la keŋ o sa'an ka ba sɔns sʋ'ʋŋaa, ka li ti siaki o kulig, ka o kɛɛs bipuŋ la ba'anam nɛ o manam la ka yi suorin.

Haya, ka bipʋŋ lɛdigi kan'asi o la'ad wʋsa ka kɛɛs yin la dim, ka yina dɔlli o sabua la ka ba kul. O yina, ka ba niŋ ken hap, n tʋʋg zuoya, nɛ kɔdaad pamm, ka bipʋŋ ti bu'os o ye, o yir la nam pʋ paae? Ka o lɛbis o ye, li kpɛlim bi'ela nwa. Ka ba keŋ tat-tat-tat n ti paae tɛ'ɛg gbin, ka tɛɛg ye, m zua fʋn nyɛnɛ puaa? Ka o ye ɛɛn. Ka tɛ'ɛg ye, kɛl ka ti pʋdigɛ? Ka o ye, pua anɛ ma'anɛ pʋdigidaa? Ka tɛ'ɛg ye alaa  ta'am m saalim na, on kanlo o tis ya, ka kɛɛ anina wii. Ka ba lɛm keŋ bi'ela paae ma'antirauŋin ka o pʋ'ʋs o ka bu'os ye o nyɛnɛ puaa? K o ye ɛɛn, ka o ye, ka kɛl ka ti pʋdigɛ, ka o ye pua anɛ ma'anɛ  pʋdigidaa? Ka ma'antiraung ye, ka ta'am m saalim na, on kanlo o tis ya. Ka nya'al niŋ wii. Ka ba lɛn mɔr ken n paae saalimin, ka o mɛ pʋʋs o, ka bu'os o ye, m zua fʋn nyɛnɛ puaa?  Ka o ye ɛɛn. Ka o ye, ka kɛl ka ti pʋdigɛ? Ka o ye, pua anɛ ma'anɛ pʋdigidaa? 

Ka on mɛ ye, ka ta'am m saalim na, on kanlo n tis o, ka o nigbina wʋsa an wiii yʋ'ʋs.

Ka bipʋŋ ya'am iank ka o dɔl ka kaasid. Ka ba mɔr ken tat-tat-tat ti paae zin'nsia ka yaad yʋ'ʋn dig mar-mar-mar, ka o bʋŋi keŋ teŋsʋk la n fik yʋʋr ka da'ae bipʋŋɔ kpɛn'ɛs, ka o kum ka nini wʋsa mɔt hali, ka o pʋ siakidi ditta ka yʋ'ʋn budim. Bipʋŋ la bɛnɛ yaadin la ala yuma si'em sa, ka o ba'anam nɛ o manam iee o gʋ'ʋŋ, ka samanin niiŋ wʋm ka ti gɔɔn-gɔɔn kena nyɛe o, ka kuli kaasi kumis ka ba baŋ ka ia tat-tat-tat n ti kena baŋi o baba, ka zaŋ o mɔr o kuli ti'ebʋ ka o nyaan lieb nid ya'as.

Din ka ba ye, fʋ ya'a nan an puasadpɔl, ka nɛ'ɛsid dap, fʋ ya'a pʋ gu'usi fʋ mɛŋa, fʋ ya'a pʋ kul tiiga, ka pʋ kul kugirɛɛ, ka pʋ kul kpi'ima, fʋ ti ba'asidi kunnɛ bʋnyalimbʋn la.
Sɛnlʋŋ

Sɛnlʋg  anɛ  sɔ yaa maal sieli tisif  ka li kpɛn' fʋ yaam ti paa fʋ kɔnba ni ka fʋ ye fʋ kɛ ka o baŋ ye li paa fʋ yaam bɛɛ li ma'ae fʋ sʋnf. Kudʋmin sa sɛnlʋŋ la da sɛnlimnɛ tisid ɔn ka sɛnlʋg la ken o san'an la nɛ ninbanɛ bɛ ani la ma'aa.Kʋdʋmin sa sɛnlima la da anɛ dinɛ ka ba sɛnlimidi zʋn'odif ka di kpɛndi fʋ kɔnba ni bɛɛ fʋ kpa'akigkin ka fʋ tʋn'e yis fʋ ligidi wʋsa tabil o ka zi'.
Sɛnlʋŋ Sʋm

siel wʋsa dʋnia nwa ni mɔr li sʋm an siel, dinzugɔ, ti ye gɔsnɛ sɛnlʋg sʋm. Senlʋŋ sʋm an si'em tis kusaas sieba nwa:
Sɛnlʋŋ pʋ mɔr gbaar yaasɛ; Bɔzugɔ sɔ' Ku nyaŋi maalif bɛ'ɛd ka fʋ lɛn sɛnlim o. O ti'ir wʋsa anɛ ye o paam si'el yii fʋ san'an, dinɛ kɛ ka o sɛnlimidif la.
Li mɛ kɛt ka ninbanɛ daa zi ye fʋ an sɔ' la yʋ'ʋn na baŋif tituaa; bɔzugɔ, fʋ yaa daa an ninkanɛ ka nidib zi' fʋnɛ pin'il si'em, ka yʋ'ʋn ti baŋ yitnɛ ban sɛnlimi zʋn'odif, ka buoni fʋ yaanam yuda bɛɛ fʋ yaanam la da tʋm siem bɛɛ ya tʋŋ bɛɛ ya buudi la pin'il si'em nɛ yanam an dɔsieba, din nam niednɛ pa'an fʋnɛ an sɔ nyain n tis banɛ wʋsa bɛ anina. sɛnlʋŋ na nyaŋi sɛnlim kɛ ka ninbanɛ zi'if la wʋsa na baŋif pamm.
Sɛnlʋŋ mɛ tun'e nie fʋ bɛlim la yiŋ;Nwɛnɛ fʋ bɛlim ya'a daa sua.Nidib daa zi' ye fʋ anɛ girima daana, ba yʋ'ʋn na baŋ.
Li  mɔr girima tit ninkanɛ ka ba sɛnlimid la; nidib bɛdigɔ tun'e da pʋ baŋid fʋnɛ an sɔɔ, amaa sɛnlʋŋ la nyaaŋa, ba na baŋ  ye fʋ kae ninbil tɛŋin la, ka yʋ'ʋn na tisidif girima pamm.
Li da kɛt ka banɛ sɛnlimid la nyɛt ligidi sʋŋidi ba mɛŋ ka gɔti ba yidim, hali ka li an tʋʋma tisi ba ka ba mɔr ieed ligidi sʋŋi ba mɛŋ nɛ ba yidim wʋsa.
Sɛnlʋŋ: Dunia tiaknɛ

**D U N I A     T I A K N Ɛ** 

Dunia tiaknɛ!! Dunia tiaknɛ!! Dunia tiaknɛ!!

Anɔɔn tiak dunia la?

Mam nɛ fʋ tiak dunia la

Ti yaanam saŋa la 

Winnig da tansidnɛ Ya-nyaaŋ ka lit Ya-tuon

Ka nwadig tansid ya-tuona ka lit ya-nyaaŋ

Li nan kpɛn anɛ ala.

Anɔɔn tiak dunia la?

Mam nɛ fʋ tiak dunia la

Ti yaanam saŋa la 

Sɔ yaa da kpi asɛɛ ka kpɛɛmnam laas 

Ka kʋʋr kaas ka gɔɔginam nwɛ'

ka binna nwɛ' ka baaŋ baam

Amaa nananna sɔ yaa kpi 

o pun kʋ basi o mɛŋi naae 

Ka ba lɔ dɛknami ziel ka nyaan tʋm kʋya.

Anɔɔn tiak dunia la? 

Mam nɛ fʋ tiak dunia la

Ti yaanam saŋa la 

dau da ɛɛnti binɛ paae dau bɛn 

ka nyaan di pʋa,

ka pʋa mɛ bii paae pʋa bɛn 

ka nyaan kul sid

Amaa nananaa biisi dit biis duad biis.

Anɔɔn tiak dunia la? 

Mam nɛ fʋ tiak dunia la.
Tan'aŋ

**Ta'aŋ yɛla**

Ta'aŋ yiti bɛnɛ mɔɔgin saŋa bɛdigʋ. Di bɛnɛ Ghana ya-dagɔbʋg tɛɛns la wʋsa, bɛ gaad wʋʋ  77,670 square kilometers.

Nidib la ye sɔ' pʋ sʋ'oe ta'aŋɔ bɔzʋgɔ ta'amis la mɛŋi yit na. Di pʋ mɔr bʋnvɔr kani daamid o.

Dinɛ nɔkid yʋma anu nɔbigid laa, di na nɔk damisim pistan' ka naam na nyaŋi paam zi'esim. Ta'aŋ na nyaŋi mɔr vʋm wʋʋ yʋma kɔbistan' ka wɛl wɛla wʋʋ yʋma kɔbisyi'.

## Ta'aŋ tʋʋma
Taabʋ: ta'antita'ar kanɛ wa'am ka an sappi na nyaŋi nwaae buak taabʋ, dinɛ ka taabʋ la na nɔki kpa' yir bɛɛ dɔɔd.

Ta'aŋ mɔr bʋntʋgʋda hali bɛdigʋ wʋʋ, daad nɛ u dinɛ ka ti mɔri yʋ'odi maan diib nɛ si'elnam bɛdigʋ.

Ta'aŋ wɛla dinɛ an ta'ama mɔr tʋʋma bɛdigʋ sa. Ta'ama anɛ kusawɛla kani ka nidib nɛ bʋnkɔnbid nɔŋ bɛdigʋ. Ka ti biili dinɛ an yʋʋni la mɛn mɔri maan kpaam nɛ si'elnam paam.

## Gbamvɛɛnsa
Tain Constituency

**Tain Constituency** anɛ constituency banɛ bɛ Ghana ka mɔr sɔ ka o zie ba nɔba zug Parliament of Ghana. Di da pinilnɛ yʋʋm tusa ayi nɛ anaasi (2004) la ni. Di vɔɔtidnɛ gaŋ nid yinne ka o aan ba wadmaan zieni tisi ba. Tain constituency bɛnɛ Bono Region sʋʋlim, Ghana.

## Titɔdis
Constituency la bɛnɛ Tain Districti bɛ Bono Region sʋʋlim, Ghana.

## Wadmaannib

## Vɔɔtʋg

## Gbanvɛɛnsa
Tamale

**Tamale** (Dagbani: [ˈtamali]) anɛ tempʋtita'ari tis Northern Region, Ghana. Di anɛ  tempʋtita'ar kanɛ paas atan' Ghana ni, ka mɔr nidib wʋʋ 730,000. Teŋpʋʋg la anɛ tempʋkanɛ nɔbigid tɔ'ɔtɔ gat West Africa wʋsa. Ghana Tourism Board dim gaŋ teŋ la nɔɔr atan' ye di anɛ tempʋkanɛ an nyain Ghana ni. Di bɛnɛ  600 km (370 mi) Accra ya-datiʋŋ.Tamale bɛnɛ Dagbon teŋgbang dinɛ an teŋgbang kʋdʋg Ghana wʋsa. Ba malima paŋ wʋsa bɛnɛ Dagbon Na'ab ni, Ndan Yaa Naa, onɛ bɛ Yendi (Yani). Yendi an buudi la teŋtita'ar nɛ ba Na'akʋk la zi'ig. Buudi pian'ad kanɛ ka Tamale dim pian'ad anɛ Dagbani.

Tamale bɛnɛ zi'ikanɛ kpi'enɛ sits Eropean la zʋgɔ, African Ya-tuona, nɛ African Ya-datiʋŋ da'asi mak nɛ  Ghana Ya-dagɔbʋg teŋpʋʋs. Di anɛ political, economic nɛ financial zi'igi tis Ghana Ya-datiʋŋ.

Teŋpʋʋg la mɔri tiis nɛ kɔldaadi kanɛ kɛ ka Ghana la'as nɛ Africa Ya-tuona nɛ Ya-datiʋŋ. Teŋpʋʋg la tɔlʋŋ zi'ig bɛnɛ district kanɛ di'esid sʋ'ʋlʋm la wʋsa ligidi lʋga nɛ lʋga banɛ wʋsa bɛ Ghana nɛ Ghana nya'aŋ lʋga banɛ ka' gɔmma dinnɛ.

Teŋpʋʋg la saam gbɛɛnsa nɔbigi zu'oe sʋ'ʋŋa, nɛ mɛɛnsa dinɛ ka ba nɔk ligidi kpɛn'ɛs. Tamale nɔbignɛ yi nidib la'asʋg nɛ mɔɔd dɔɔd tempʋʋgin la paas nɛ na'asaamɛɛbnam wʋsa. Tamale mɛɛb banɛ an paala nɛ mɛ kʋda anɛ Tamale Stadium dinɛ an mɛ paalig (nannanna yʋ'ʋn an Aliu Mahama sports Stadium dinɛ ka ba nɔk Ghana Zugdaan Nya'andɔl onɛ dig o nu'ug zug yʋ'ʋri pʋd, Alhaji Aliu Mahama), ba nɔknɛ teŋin la bɔɔl nwɛ'ɛb paalʋ mɛ', Kaladan Paalʋ. Mɛɛb nwa nɔbigir bɛnɛ saŋkanɛ da an 2008 African Cup of Nations la. Tamale sports stadium ka ba da nɔk Zugdaan Nya'andɔl kʋdʋgi pʋd, Alhaji Aliu Mahama yʋʋm 2018 la ni.  Pʋn'upʋnami an dinɛ ka nidib la mɔri kennɛ ba kena. 

Nidib banɛ bɛ anina an Dagombas gaad 80% , ka nidib 90.5% an Mɔɔm. Nɛ' bigis ye Tamale dim bɛdigʋ anɛ Mɔɔm, ka dinɛ paas anɛ Tamale Central Mosque, Afa Ajura Mosque (Anbariya Mosque), Afa Basha mosque (Nuuria mosque) nɛ Ahmadiyyah Muslim mission Mosque bɛ anina la.

## Di pin'ilʋg
Tamale bɛnɛ kʋdʋmɛn tɔlʋg suokitta ni; di pin'ili nɔbignɛ an tɔlʋŋ zi'igi tis Northern region yʋma banɛ zulum sa. Ya-datiʋŋ–dagɔbʋg suor kanɛ yit Paga nɛ Bolgatanga wa'ae Salaga la, ka sieba mɔri ba la'adi  kpɛn'ɛd Tamale na. Yaarim yitnɛ Daboya, tisid Tamale ya-datiʋŋ nɛ ya-tuona, ka dɔl suor kanɛ wa'ae Yendi la. Suokanɛ paas atan' ken Gushegu paad tepʋʋg la ni ka gat Gonja kingdom, Damongo. Zi'ikanɛ ka da' la bɛ nannanna ka lɛn an na'azaki tis Gulkpe naa, ka ya'ad Barclays Bank ka kpi'e gbana dɔɔg la, dinɛ bigis kʋdʋmɛn suokitta la.

## Gbanvɛɛnsa
Tamale Sports Stadium

**Tamale Sports Stadium** anɛ stadium kanɛ mɔr tʋʋma bɛdegʋ bɛ Tamale sʋʋlim, Ghana, ka bat aa nwɛɛd football maknami anina ka lɛm maan laasʋg nama anina ka an yin stadium tis Real Tamale United, Tamale City FC nɛ Steadfast FC. Stadium kanɛ da host maksieba yʋʋm tusa ayi nɛ anii (2008) African Cup of Nations la na nyaŋi nɔk nidib nwɛnɛ tusa pisi (20,000) ka Shanghai Construction Group dinɛ bɛ China la da naae di siel wʋsa yʋʋm tusa ayi nɛ anii (2008) la ni. Stadium la nwɛnɛ Sekondi-Takoradi Stadium la an siem la nɔɔ.

Yʋʋm tusa ayi nɛ piinɛ ayɔpɔi nwadis piinɛ ayi la (December 2017) ni, Tamale Sports Stadium yʋʋr da tiaki aan Aliu Mahama Sports Stadium ba da signɛ Aliu Mahama, Ghana zuraan nyaandɔl kʋdʋg kanɛ da maal kaalim la.

## Gbanvɛɛnsa
Tamale,

**Tamale ** (**[[Dagbani]]** : {‘tamali} anɛ capital city linɛ bɛ northern Region, Ghana. Li anɛ Ghana tempʋtitaar kanɛ paas atan, (Ghana's third largest city), ka li nidib kal an 950,000. Ba gɔs ka tempʋʋg la anɛ dinɛ nɔbigid tɔɔtɔ West Africa ni. Li bɛ nɛ Accra ya-datiuŋ ka li lallim an 600km (370mi).

## Gbanvɛɛnsa
Tan dɔɔg mɛɛb

Mɔɔd dɔɔg mɛɛb anɛ fʋn na maal tan ka bas tan la kuom ka li wʋ'ʋk. Li ya'a wʋ'ʋgi n naae ka fʋ n nɔ' tituaa.
Fʋ ya'a nɔɔ naae,ka pig tan piga yʋn siiŋi mi'.
Ni nya'aŋ la, k fʋ bɔ yʋ'ada n yʋ'a ka ʋk mɔɔdi pil.
Tano North Constituency

**Tano North Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka oa aan ba wadmaan zieni tisi ba.

Freda Prempeh an wadmaani tis constituency la. O da zienɛ Wabʋg Naadɔɔg la nɔba zugʋ da nya ka di naam la nɛ vɔɔt tusa anu, kɔbiswai nɛ pisi nɛ atan (5,923) ka da lieb wadmaan.

Tano North constituency anɛ constituency banɛ ka Wabʋg Naadɔɔg ɛɛnti dit naam ani la yinne. Yʋma pisi nwa, constituency la nidib vɔɔtidnɛ gansid Wabʋg Naadɔɔg nidib ka ba an wadmaanibi tis constituency la. 

## Wadmaannib

## Gbanvɛɛnsa
Tano South Constituency

**Tano South Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba.

Benjamin Yeboah Sekyere an wadmaani tis constituency la. O da zienɛ Wabʋg Naadɔɔg la nɔba zugu nya naam la, ka nidib bɛdegʋ da vɔɔti gaŋ o, o da paam vɔɔt tusa atan, kɔbisnii nɛ atan (3803) ka lieb wadmaani tis constituency la. 

## Gbanvɛɛnsa
Techiman North

**Techiman North** anɛ distrik nam pii nɛ yinne la sʋʋlʋm yinne bɛ Bono East region sʋʋlʋm Ghana nwa ni. Pinilʋgʋn la li da anɛ Techiman Distrik titada nam la yinne dawalig nwadig la 10 yʋma 1989 kanɛ da gaad la ni; hali ti paae saŋa kanɛ ka teŋ la ya-nyaaŋ dim la wɛligi ba kɔn yiis maali ba mɛŋ distrik kanɛ an Techiman North Districk la n bɛ 28 sigir nwadig la 2012 la ni; ka teŋ kanɛ kpɛlim la an Techiman Distrik ( nyaaŋ ka li da nɔbigi lieb municipal distrik assembly ka ba maligim pʋdi li yʋʋr ye Techiman Municipal Assembly bɛ yʋʋm kan ni nɔɔ). Distrik assembly la bɛnɛ Bono East region ya-dagɔbʋg sʋʋlʋm ka Tuobodom an li tenpʋtitaar.

## Gbanvɛɛnsa
https://en.m.wikipedia.org/wiki/Techiman_North_(Ghana_parliament_constituency)#cite_ref-1
https://en.m.wikipedia.org/wiki/Techiman_North_(Ghana_parliament_constituency)#cite_ref-2
Teddy Safori Addi

**Teddy Safori Addi** (ba da dʋa o nɛ yʋʋm tusir kɔbiswai nɛ pisnii nɛ anaasi Yʋʋmpaal Nwadig dabpisi nɛ ayuobʋ daar (26 January 1984) anɛ Ghana pɔlitiks nwɛɛd ka an Maasim tiig Naadɔɔg, National Democratic Congress nid. O anɛ Wadmaani tis Ayensuano Constituency sʋʋlim dim.

## On siniŋ siem nɛ o sakur yɛla
Addi yinɛ Coalter. O mɔr BSc in Project Management.

## Gbanvɛɛnsa
Tempane

## Tempane District
**Tempane District** anɛ babir yinne dinɛ bɛ sʋ'ʋlʋmnam piinɛ anu la ni Upper East Region, Ghana nwa ni. Yiigin la li da anɛ dinɛ pɛ'ɛsnɛ sʋ'ʋlʋm tita'ar Garu-Tempane District 2004 yʋʋm la ni, ka ba yʋ'ʋn da pʋdʋg Ya-dagɔbʋg la paam Tempane District 15 February 2018 la ni; ka babir kanɛ kpɛlim la an Garu District. Babir la bɛnɛ Ya-dagɔbʋg Upper East Sʋ'ʋlʋm ka Tempane an li tɛŋpʋtita'ar.

## Gbanvɛɛnsa
Tempane Senior High School

### Sakur la yɛla bi'ela
Ba da mɛ'nɛ Tempane Senior High School 1962 yʋʋm la ka li an tɛnsʋg (middle) sakur ye li nɔk sakur biis banɛ naae Primary ka bɛ zi'is bɛdigɔ babir (district) la pʋʋg . Politiks tʋʋma nɛ sakur zi'ela da kɛ ka sakur la nɔbigid bi'el-bi'el to 1998 dinɛ ka Directory of Secondary Education Ghana da ye banɛ ye ba kɛ' ka sakur la lieb gɔmna sakur la yʋ'ʋn an Tempane Senior Secondary School la, Hon. Minister tisid Sakur zamisʋg da siaki ya ka li pi'il tʋʋma  1st January 1997.  (Vide Ref: No SS.848 Vol.2/42 of 8th September 1997).

District Chief Executive (DCE) onɛ da bɛ Bawku saŋkan la da zi'el A-muk kaTʋʋm Maal dinɛ ka ba ye Task Force la ye Tempane Senior Secondary School pin'ilim tʋʋma 22nd December 1997 ka zi'el lʋgʋr dinɛ ka ba buon ye Board of Governors nɛ tuon gatib banɛ bɛ an  Parents Teacher Association ka bɛdigʋ buon ye PTA la.

## Gbanvɛɛnsa
Tensʋŋ Dɔɔg Pɔɔr

**Tensʋŋ** anɛ dɔɔg yinne kanɛ bɛ kusaal buudi ni. Ba pɔɔri an si'em nwana.

## Pɔɔr
Tinam, Atu'ak, Alibir, Ayɔɔliŋ, asi'al kum baŋ ni'ab, pʋʋg zan'as kuom ka nuud daam.

Pu'a bɛliŋ galis dit di'at. 

Zʋm tita'ar kʋ paae gan'ar. 

Ansig vaagi bɛlim pu'a.

Nɔk vʋti ti'ak kum baaŋ malisim yɛl.

Tinami kaal ligidi da' saŋkpana ɛnbisʋg malisim yɛla.

## Gbamvɛɛnsa
The Song of the Sibyl

**Song of the Sibyl** dinɛ an Sibyl Yʋʋma (Catalan: El Cant de la Sibil·la [əl ˈkand də lə siˈβilːə]) anɛ pʋ'ʋsʋm di'ema nɛ Gregorian yʋʋma, nɔɔrin pʋtɛn'ɛr kani mɔr nɔdi'esʋg kati wa'ae Ni'er bɛɛ bʋnsuadir, dinɛ ka Ayisa dim banɛ bɛ Majorca(Balearic Islands, Spain) nɛ Alghero (Sardinia, Italy) dim maan, nɛ Catalan karindɔɔd sieba, Catalan buudi pian'ad bɛ Christmas Eve dinɛ pʋ mɔr daaug dinɛ yi yʋʋmpʋkʋda saŋa la. UNESCO da bas suor ye di anɛ Masterpiece tis Oral nɛ Intangible Heritage of Humanity bɛ 16 November 2010 la ni.

## Di pin'ilʋg
Ba zi' onɛ yʋm The Song of the Sibyl yʋʋma la kɛnaa. Nɔdi'esʋg kaŋa da dɛŋin gba'aenɛ digili an sɛnlʋg bɛ Greek pian'ad la, yitnɛ bishop Eusebius of Caesarea ka Sanit Augustine da yʋ'ʋn lɛbigidi ken Latin  bɛ *The City of God ni*. Di da lɛm yi 10th century ni na bɛ zin'is bɛdigʋ gilig Catalonia, Italy, Castile, nɛ France bɛ  labaar kani ki'isid *Contra judeos*, ka yʋ'olim nɔki kpɛ'ɛs karʋŋ kani pɛ'ɛs ya'am ayuobʋ bɛ ayi daan bɛ nocturn of matins ka di da maalnɛ pɛ'ɛsid pʋ'ʋsʋm yʋma ni. 

Yʋʋma kaŋa da yʋmnɛ bɛ Latin ni ka bɛ *Judicii Signum yʋ'ʋr ni*, amaa dinɛ yi 13th nwa'ae la, di nwaasim yʋ'ʋn da bɛ Catalan ni.
Teŋgbauŋ

Teŋgbauŋ is a distnct part of the world, such as a state, nation, or other political entity. It may be sovereign state or make up one part pf a larger state.
Teŋsʋŋ Dɔɔg Pɔɔr

**Teŋsʋŋ dɔɔg pɔɔr** anɛ anwa.

Atuak, Alibir, Ayɔɔliŋ,

Asi'al kum baŋ ni'ab,

Zʋm tita'ar kʋ paa gan'ar,

pʋʋg za'as kuom ka bɔɔd daam

Asig vaagi bɛlim pu'a,

Pu'a bɛliŋ did di'ad,

Nɔk vʋti ti'ak kʋm baaŋ malisim yɛla,

Nɔk sankpana ɛbisiŋ malisim yɛla.
Theresa Lardi Awuni

**Theresa Lardi Awuni** (Dʋanɛ 2 January 1979) anɛ Gaana pɔlitiks nwɛɛd onɛ paas Maasim tiig Naadɔɔg la, National Democratic Congress ni. O anɛ wadmaani tis Okaikwei North Constituency bɛ Greater Accra region sʋʋlim, Ghana.

## On siniŋ siem nɛ o sakur yɛla
O yinɛ Winkongo bɛ Upper East Region la. O da maal o Bachelor of Science degree in Project Management nɛ Ghana Institute of Management and Public Administration yʋʋm tusa ayi nɛ piinɛ anii la ni (2018).

## Tʋʋma
O da tʋm nɛ National Disaster Management Organization bɛ Ghana la aan ba principal disaster control officer ka lɛn tʋm Langdi Enterprise (an proprietress).

## Pɔlitiks
Awuni Ghana Institute of Management and Public Administration TEIN pʋab kpɛɛm (Women's Commissioner). TEIN (Tertiary Education Institutions Network) anɛ sakur biis banɛ bɛ sakur titada ni ka an Maasim tiig Naadɔɔg, National Democratic Congress dim.

O da lɛn an onɛ laasid pʋab nɔɔr atan tisi o sʋʋlim dim (Constituency Women's Organizer of Okaikwei North Constituency).

Yʋʋm tusa ayi nɛ piinɛ awai la Nwadisa anii la ni (August 2019), o da nya National Democratic Congress primaries Okaikwei North Constituency sʋʋlim ka di nya yʋʋm tusa ayi nɛ pisi Nwadis piinɛ ayi la (December 2020) vɔɔtʋg la. Awuni da diya nɛ vɔɔt kɔbistan nɛ pisnaasi nɛ ayi (342) yi vɔɔt kɔbisnii nɛ pisyuobʋ nɛ ayuobʋ (866) ka onɛ tiaal o la, Richard Kwarshie Kudjordjie, Abdul Nasiru Abass nɛ Malik Adama paam vɔɔt kɔbisyi nɛ pisi (220), kɔbiga nɛ pisyɔpɔi nɛ awai (179) nɛ piinɛ ayi (12).

Ba da vɔɔt o ye o lieb wadmaani ts Okaikwei North Constituency yʋʋm tusa ayi nɛ pisi Nwadis piinɛ ayi (December 2020). On nɛ onɛ da dɛŋim zini kʋk la zug la, Fuseini Issah onɛ bɛ Wabʋg Naadɔɔg la, New Patriotic Party ka di nɛ vɔɔt tusa pisi nɛ awai, kɔbisyi nɛ pisnii nɛ yinne (29,281) dinɛ an pisnu nɛ yinne duali ayɔpɔi kɔbiga pʋʋgin (51.07%) ka o tiraan la paam tusa pisi nɛ ayɔpɔi, kɔbisyi nɛ pisnaasi nɛ ayi (27,242) dinɛ an pisnaasi nɛ ayɔpɔi dual pisnu nɛ ayi kɔbiga pʋʋgin (47.52%). o paas pʋab pisnaasi (40 women) banɛ zieni tisi ba sʋʋlimnam wadmaanib yikanɛ paasi anii la yʋʋm tusa yi nɛ pisi nɛ yinne Yʋʋmpaal Nwadig la daba ayɔpɔi la daar (7 January 2021).

O paasnɛ Subsidiary Legislation Committee nɛ Trade, Industry and Tourism Committee Gaana Wadmaanib yin la.

## Mɛŋ bɛlim
Awuni anɛ Kristo biig.

## Gbanvɛɛnsa
Third Parliament of the Fourth Republic of Ghana

## Banɛ bɛ di pʋʋgin

## Wadmaannib banɛ
Teebul kanɛ bɛ gbinin la paanɛ wadmaannib banɛ ka ba da vɔɔt 7 December 1996, yʋda la dɔlnɛ region nɛ constituency nam.

## Vɔɔt banɛ da tɔlis
Asutifi South constituency - 3 January 2001 – Dɔlisid Philip Kofi Adjapong Amoah, (NPP) wabʋg Naadɔɔg naanyaad da zien constituency kan ni ka ba da tɔlis vɔɔtʋg la. Cecilia Djan Amoah, onɛ bɛ (NPP) da zieni o nɔba zugʋ nya ka da lɛn an onɛ kpi la pʋa, o da di kʋk la gaadi o taaba la nɛ vɔɔt kɔbisnu nɛ pisnu (550). 

## By-elections
Bimbilla constituency - 14 March 2002 - Dominic Aduna Bingab Nitiwul (NPP) da di kʋk la gaadi o taaba nɛ vɔɔt tusa ayɔpɔi, kɔbisyuobʋ nɛ pisi nɛ yinne (7621), Mohamed Ibn Chambasi da bas kʋk la ka die tʋʋmpaali an Executive Secretary tis Economic Community of West African States. 

Wulensi constituency - 4 March 2003 - Kofi Karim Wumbei (NPP), onɛ an paan la da di gaadi o taaba la nɛ vɔɔt 894 dɔlisid Supreme Court of Ghana da ye Samuel Nyimakan onɛ bɛ NDC la pʋ mɔr suor ye o nya naam la 15 January 2003. 

Navrongo Central constituency - 25 March 2003 - Joseph Kofi Adda (NPP) da di gaadi o taaba la nɛ vɔɔt 7271, dɔlisid John Setuni Achuliwor (NPP) onɛ da maal kaalim 29 January 2003 sapuadin [5 January 2003 la. 

Gomoa East constituency - 8 April 2003 - Richmond Sam Quarm (NPP) da di gaadi o taaba la nɛ vɔɔt 6,024 dɔlisid Emmanuel Acheampong (NPP) da paam sapuadi kpi February 9, 2003. 

Amenfi West constituency - 24 April 2003 - Mrs Agnes Sonful (NPP),paan ka an yʋma 52, da di ka gaadi o taaba nɛ vɔɔt 4,121 dɔlisid Abraham Kofi Asante da sig naamin la 26 March 2003 la. 

Upper Denkyira constituency - 29 June 2004 - Benjamin Kofi Ayeh (NPP) da di yi naanya taaba atan pʋʋgin ka gaadi ba nɛ vɔɔt 20,899. 

## labaya
Okere constituency: Banɛ da di ka pʋ gaadi o taaba ka di zuoe, vɔɔti awai (9) maaa. Brandford Kwame Daniel Adu onɛ bɛ NPP da paam vɔɔt 7,322 votes ka Fuzzy Torbay onɛ bɛ NDC da paam vɔɔt 7,313 votes. 

Bantama constituency: Richard Anane onɛ bɛ NPP la da di kʋk la nɛ vɔɔt 88,649 ka Stephen K. Boateng onɛ bɛ NDC da paam vɔɔt 10,679. O diib la da gati o taaba la nɛ vɔɔt, 77, 970.

## Gbanvɛɛnsa
Thomas Apem Nyarko

**Thomas Apem Nyarko** anɛ wadmaan tis constituency la. Ba da vɔɔti tis o dɔlisidnɛ National Democratic Congress (NDC), o da di nɛ nɛ vɔɔt tusir nɛ kɔbʋga nɛ pistan nɛ anu ka kilim MP. O da die kʋk la nɛ Kofi Osei Ameyaw onɛ da zien constituency la nɔba zug 6th Republic parliament dɔlis New Patriotic Party la saan.

## wadmaannib

Gbanvɛɛnsa
Thomas Mbomba

**Thomas Mbomba** anɛ Ghana pɔlitiks nwɛɛd ka an gɔmena tʋn tʋn (public servant). O anɛ Wadmaani tis Tatale/Sanguli constituency sʋʋlim dim.

## On siniŋ siem nɛ o sakur yɛla
Ba da dʋa Mbomba nɛ yʋʋm tusir, kɔbiswai nɛ pisyɔpɔi nɛ ayuobʋ Nwadisa awai la dabpisi nɛ awai daar (29 September 1976). Yʋʋm tusir kɔbiswai nɛ pisnii nɛ anii la ni (1988), Mbomba da maali o middle school. O da maali o Ordinary Level nɛ Advanced Level yʋʋm tusir kɔbiswai nɛ piswai nɛ anaasi (1994) nɛ yʋʋm tusir kɔbiswai nɛ piswai nɛ ayuobʋ (1996) la ni. On da naae o  secondary education la, Mbomba da tɔlisi maal bachelor of arts degree in Sociology and Political Science, ka naae yʋʋm tusa ayi nɛ awai la ni (2009) University of Ghana. Yʋʋm tusa ayi nɛ piinɛ ayi la nii (2012), o da maali o Master's degree in Human Resource Management.

## Tʋʋma
On da nam pʋ lieb Wadmaan la, o da anɛ operations manager tis Ghana Post. O da lɛn tʋm Ministry of Local Government and Rural Development an Diisi (District Chief Executive).

## Mɛŋ bɛlim
Mbomba anɛ Kristo biig ka mɔr pʋa nɛ biisa anaasi. O yinɛ Nahuyili.

## Gbanvɛɛnsa